## *PROJEKTS*

**Par sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes atsavināšanu izsolē ar lejupejošu soli, izsoles noteikumu un sākumcenas apstiprināšanu**

Ar Alūksnes novada pašvaldības (turpmāk – pašvaldība) domes 2023.gada 26.oktobra lēmumu Nr. 305 “Par līdzdalības izbeigšanu sabiedrībā ar ierobežotu atbildību “Alūksnes primārās veselības aprūpes centrs”” (turpmāk – Sabiedrība) izbeigta pašvaldības tiešā līdzdalība Sabiedrībā un nolemts nodot atsavināšanai pašvaldībai piederošās 681 kapitāla daļas Sabiedrībā.

Ar pašvaldības domes 2024.gada 28.marta lēmumu Nr. 97 “Par sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu pārdošanas noteikumu un cenas apstiprināšanu” tika apstiprināti pārdošanas noteikumi un nosacītā cena 19 000 EUR. Pirmajā kārtā Sabiedrības dalībnieki neizmantoja pirmpirkuma tiesības, savukārt otrajā kārtā – atklātā mutiskā izsolē ar augšupejošu soli, izsolei nereģistrējās neviens dalībnieks.

Ar pašvaldības domes 2024.gada 29.augusta lēmumu Nr. 238 “Par sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes otrās izsoles noteikumu apstiprināšanu” tika nolemts turpināt kapitāla daļu paketes pārdošanas otro kārtu – pārdodot kapitāla daļu paketi atklātā mutiskā otrajā izsolē ar augšupejošu soli, samazinot kapitāla daļu paketes izsoles sākumcenu par 20% un nosakot otrās izsoles sākumcenu 15 200 EUR. Otrajai izsolei netika reģistrējies neviens dalībnieks.

Ar pašvaldības domes 2024.gada 31.oktobra lēmumu Nr. 296 “Par sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes trešās izsoles noteikumu apstiprināšanu” tika nolemts turpināt kapitāla daļu paketes pārdošanu – pārdodot kapitāla daļu paketi atklātā mutiskā trešajā izsolē ar augšupejošu soli, samazinot kapitāla daļu paketes izsoles sākumcenu par 60% un nosakot trešās izsoles sākumcenu 7 600 EUR. Trešajai izsolei netika reģistrējies neviens dalībnieks.

Ar pašvaldības domes 2024.gada 19.decembra lēmumu Nr. 378 “Par sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes ceturtās izsoles noteikumu apstiprināšanu” tika nolemts turpināt kapitāla daļu paketes pārdošanu – pārdodot kapitāla daļu paketi atklātā mutiskā ceturtajā izsolē ar augšupejošu soli, un nosakot ceturtās izsoles sākumcenu 7 600 EUR. Ceturtajai izsolei netika reģistrējies neviens dalībnieks.

Ņemot vērā, ka iepriekš organizētās mutiskās izsoles ar augšupejošu soli atzīstamas par nesekmīgām, atbilstoši Publiskas personas mantas atsavināšanas likuma (turpmāk – Likums) 7.pantam, kas noteic, *ja lēmumā par publiskas personas mantas atsavināšanu noteiktais atsavināšanas veids nav bijis sekmīgs, institūcija (amatpersona), kura devusi atļauju atsavināšanai, var noteikt citu atsavināšanas veidu* un 32.panta trešās daļas 2.punktam, kas noteic, ka *pēc trešās nesekmīgās izsoles institūcija, kas organizē nekustamā īpašuma atsavināšanu (9.pants), var ierosināt citu šajā likumā paredzēto atsavināšanas veidu (3.un 7.pants),* nosakāms cits atsavināšanas veids.

Likuma 3.panta otrā daļa noteic, ka *publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos.* Savukārt Likuma 15.panta pirmā un otrā daļa noteic, ka *izsole var būt mutiska, rakstiska, jaukta (mutiska un rakstiska) vai elektroniska. Izsole var būt ar augšupejošu vai lejupejošu soli.*

Ievērojot to, ka iepriekš organizētās izsoles ar augšupejošu soli ir bijušas nesekmīgas, ieteicams turpināt atsavināšanas procesu, rīkojot izsoli ar lejupejošu soli un nosakot nosacīto cenu (izsoles sākumcenu) saskaņā ar pašvaldības domes 2024.gada 19.decembra lēmumā Nr. 378 “Par sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes ceturtās izsoles noteikumu apstiprināšanu” noteikto – 7 600 EUR.

Saskaņā ar Likuma 33.panta pirmo daļu, kas noteic, ka *rīkojot izsoli ar lejupejošu soli, institūcija, kas organizē mantas atsavināšanu (9.pants), nosaka slepeno cenu*, pašvaldības Īpašumu atsavināšanas komisija noteiks kapitāla daļu paketes slepeno cenu, par kuru, atbilstoši Likuma 17.panta pirmajai daļai, lētāk izsolē ar lejupejošu soli mantu nedrīkst pārdot.

Ņemot vērā iepriekš minēto un pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 3.panta otro daļu, 7.pantu, 9.panta trešo daļu, 10.pantu, 15.pantu, 33.pantu,

1. Atzīt sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes četras mutiskās izsoles ar augšupejošu soli par nesekmīgām.
2. Noteikt sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes atsavināšanas veidu – pārdošana mutiskā izsolē ar lejupejošu soli.
3. Apstiprināt sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes izsoles ar lejupejošu soli sākumcenu – 7 600 EUR.
4. Uzdot Alūksnes novada pašvaldības Īpašumu atsavināšanas komisijai noteikt sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes slepeno cenu.
5. Apstiprināt sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes izsoles ar lejupejošu soli noteikumus, saskaņā ar pielikumu.

**Sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes**

**izsoles ar lejupejošu soli noteikumi**

1. **Vispārējie noteikumi**
	1. “Sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošokapitāla daļu paketes izsoles ar lejupejošu soli noteikumi****” (turpmāk - Noteikumi) nosaka kārtību, kādā tiek noteikts sabiedrības ar ierobežotu atbildību “Alūksnes primārās veselības aprūpes centrs” (turpmāk - Sabiedrība) Kapitāla daļu paketes pircējs, ar kuru tiks slēgts Pirkuma līgums.
	2. Kapitāla daļu paketes pircēju nosaka atklātā mutiskā izsolē ar lejupejošu soli.
	3. Kapitāla daļu paketes izsoles sākumcena (turpmāk - Sākumcena) ir - **7 600 EUR** (septiņi tūkstoši seši simti *euro*),**izsoles solis** (cenas samazinājums katrā nākamajā solījumā) ir **200 EUR (divi simti *euro*),izsoles nodrošinājums 760 EUR (septiņi simti sešdesmit *euro*), izsoles reģistrācijas maksa 30 EUR (trīsdesmit *euro*).**
	4. Jebkuram interesentam, kurš vēlas pirkt Kapitāla daļu paketi, Alūksnes novada pašvaldībā jāiesniedz šo Noteikumu 1.7.punktā minētie dokumenti **līdz 2025. gada 5. septembrim.** Kapitāla daļu paketes pircējs pirms rakstiska apliecinājuma par Kapitāla daļu paketes pirkšanu iesniegšanas un Pirkuma līguma noslēgšanas, pats iepazīstas ar Sabiedrību, izanalizē tās finansiālo stāvokli un izpēta riska faktorus.
	5. Iesniedzot rakstisku apliecinājumu par Kapitāla daļu paketes pirkšanu, ir jāiemaksā:
		1. **izsoles nodrošinājums 10 % apmērā no Kapitāla daļu paketes cenas** – **760 EUR (septiņi simti sešdesmit *euro*)*.***Izsoles nodrošinājums 760 EUR apmērā ir pirmā iemaksa pirkuma maksai par Kapitāla daļu paketi. Minētā summa jāiemaksā Alūksnes novada pašvaldības (vienotais reģistrācijas Nr.90000018622) norēķinu kontā Nr.LV82UNLA0050004220718, AS SEB banka (kods UNLALV2X);
		2. **izsoles reģistrācijas maksa** – **30 EUR (trīsdesmit *euro*) apmērā** ir jāiemaksā kādā no Alūksnes novada pašvaldības (vienotais reģistrācijas Nr.90000018622) norēķinu kontiem:

Nr. LV58UNLA0025004130335, AS SEB banka (kods UNLALV2X);

Nr. LV85HABA0551029886709, AS SWED banka (kods HABALV22);

 Nr. LV33LPNS0004302863959, LPNS (kods LPNSLV21).

 Reģistrācijas maksa atmaksāta netiek.

* 1. **Nodrošinājumam (760 EUR)** jābūt izskaitītam no apliecinājuma iesniedzēja konta uz 1.5.1.apakšpunktā norādīto kontu un **izsoles reģistrācijas maksai (30 EUR apmērā)** jābūt izskaitītai no apliecinājuma iesniedzēja konta uz 1.5.2.apakšpunktā norādītiem Alūksnes novada pašvaldības norēķinu kontiem ne vēlāk kā šo Noteikumu 1.4. punktā norādītajā dokumentu iesniegšanas termiņa pēdējā dienā.
	2. **Kapitāla daļu paketes pirkšanai nepieciešamie dokumenti**
		1. Juridiskajām personām jāiesniedz šādi dokumenti:
			1. rakstisks apliecinājums pirkt Kapitāla daļu paketi (1.pielikums) saskaņā ar šiem Noteikumiem ar tam pievienoto apkalpojošās bankas izziņu par finanšu resursu pieejamību;
			2. pilnvara pārstāvēt juridisko personu Kapitāla daļu paketes pirkšanā, kurā norādīts konkrētais pilnvarojuma apjoms, ja šo juridisko personu nepārstāv personas, kas norādītas Lursoft izziņā (rezidentiem) vai ja persona pati nepiedalās pirkšanas procesā (nerezidentiem);
			3. juridiskās personas statūtos (vai citos reglamentējošos dokumentos) paredzētās institūcijas lēmums par piedalīšanos Kapitāla daļu paketes pirkšanā;
			4. dokumenti par šo Noteikumu 1.5.punktā norādītās izsoles nodrošinājuma un izsoles reģistrācijas maksas samaksu.
		2. Fiziskajām personām jāiesniedz šādi dokumenti (iesniedzot nepieciešamos dokumentus persona piekrīt savu personas datu apstrādei, kas nepieciešama Kapitāla daļu paketes pārdošanas procesa organizēšanai):
			1. rakstisks apliecinājums pirkt Kapitāla daļu paketi (2.pielikums) saskaņā ar šiem Noteikumiem ar tam pievienoto apkalpojošās bankas izziņu par finanšu resursu pieejamību;
			2. notariāli apliecināta pilnvara pārstāvēt fizisko personu Kapitāla daļu paketes pirkšanā, ja pati fiziskā persona nepiedalās pirkšanas procesā, norādot, konkrēti kādām darbībām šī persona tiek pilnvarota;
			3. dokumenti par šo Noteikumu 1.5. punktā norādītās izsoles nodrošinājuma un izsoles reģistrācijas maksas samaksu.
		3. Noteikumu 1.7.1.2. un 1.7.2.2. apakšpunktā norādītajiem dokumentiem, ja tie izdoti kādā no Hāgas 1961.gada 5.oktobra konvencijas „Par ārvalstu publisko dokumentu legalizācijas prasības atcelšanu” dalībvalstīm (izņemot valstis, ar kurām Latvijas Republika ir noslēgusi savstarpējās tiesiskās palīdzības līgumus), jābūt apliecinātiem ar noteiktas formas apliecinājumu (apostille) tās valsts kompetentā iestādē. Ja dokumenti izsniegti ārvalstī, kura nav Hāgas 1961.gada 5.oktobra konvencijas „Par ārvalstu publisko dokumentu legalizācijas prasības atcelšanu” dalībvalsts, tos legalizē Ministru kabineta 2019.gada 18.jūnija noteikumos Nr.264 „Publiska dokumenta legalizācijas noteikumi” paredzētajā kārtībā. Dokumentiem, kuri izsniegti Eiropas Savienības un Eiropas Ekonomiskās zonas dalībvalstīs, kā arī Šveices Konfederācijā, nav nepieciešama legalizācija vai apliecinājums (apostille).
		4. Visiem dokumentiem, kas tiek iesniegti Alūksnes novada pašvaldībā, jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība”. Personas ir atbildīgas par iesniegtajos dokumentos uzrādīto ziņu (t.sk. adrese, telefona numurs, e-pasta adrese u.tml.) patiesumu, iesniegtajiem dokumentiem un to apjomu. Alūksnes novada pašvaldībā iesniegtie dokumenti personām atpakaļ netiek izsniegti.
	3. **Izsole notiek 2025. gada 9. septembrī pulksten 14.30, Dārza ielā 11, Alūksnē, Alūksnes novadā 1.stāva sēžu zālē.**

### **Izsoles organizācija**

* 1. Slepeno cenu nosaka un izsoli organizē un rīko Alūksnes novada pašvaldības Īpašumu atsavināšanas komisija (turpmāk - Komisija).
	2. Izsolē var piedalīties personas, kuras Komisija atzinusi par pretendentiem un kurām izsniegtas izsoles dalībnieka reģistrācijas apliecības (turpmāk - Dalībnieki).
	3. Komisija Dalībniekus reģistrē Dalībnieku reģistrā, norādot tajā šādas ziņas:
		1. Sabiedrība, kuras Kapitāla daļu pakete tiek izsolīta;
		2. Dalībnieka kārtas reģistrācijas numurs un datums;
		3. Dalībnieka - juridiskas personas nosaukums, reģistrācijas numurs, adrese, e-pasta adrese, tālruņa numurs;
		4. Dalībnieka - fiziskas personas vārds un uzvārds, personas kods, adrese, e-pasta adrese, tālruņa numurs;
		5. Dalībnieka pilnvarotās personas vārds, uzvārds, personas kods.
	4. Ierakstus Dalībnieku reģistrā apliecina Komisijas locekļi ar savu parakstu.
	5. Reģistrētajam Dalībniekam Komisija pret parakstu izsniedz Dalībnieka reģistrācijas apliecību, kurā ieraksta šādas ziņas:
		1. Dalībnieka reģistrācijas numuru;
		2. Dalībnieka vārdu, uzvārdu vai juridiskas personas nosaukumu;
		3. izsoles sākumcenu, izsoles soli un iemaksātā nodrošinājuma apmēru;
		4. Sabiedrības, kuras kapitāla daļas tiek izsolītas, nosaukumu;
		5. izsoles vietu un laiku;
		6. apliecības izdošanas vietu un datumu.
	6. Reģistrācijas apliecību paraksta Komisijas atbildīgais darbinieks, kas to izdevis, norādot savu amatu un paraksta atšifrējumu.
	7. Dalībniekiem reģistrācijas apliecību numurus piešķir tādā kārtas secībā, kādā pretendenti Alūksnes novada pašvaldībā iesnieguši Noteikumos norādītos dokumentus.
	8. Alūksnes novada pašvaldība un Komisija līdz izsoles sākumam nedrīkst izpaust Dalībnieku skaitu un jebkādas ziņas par Dalībniekiem.
	9. Izsole notiek reģistrācijas apliecībā norādītajā vietā un laikā.

### **Izsoles norise**

* 1. Izsoles Dalībnieks vai tā pilnvarota persona izsoles telpā uzrāda personu apliecinošu dokumentu, pēc kā paraksta izsoles noteikumus.
	2. Dalībniekam izsniedz dalībnieka numuru, kas atbilst izsoles dalībnieku reģistrā uzrādītajam kārtas numuram.
	3. Ja izsoles Dalībnieks vai tā pilnvarotā persona izsoles telpā nevar uzrādīt personu apliecinošu dokumentu, tiek uzskatīts, ka izsoles Dalībnieks uz izsoli nav ieradies.
	4. Izsoles laikā filmēt un fotografēt bez izsoles rīkotāja atļaujas ir aizliegts.
	5. Izsoles gaita tiek protokolēta.
	6. Izsoli atklāj izsoles vadītājs, kurš pārliecinās vai ir ieradušies visi Dalībnieki.
	7. Slēgtā aploksne ar slepeno cenu izsoles laikā novietojama redzamā vietā uz galda.
	8. Ja uz izsoli reģistrējas tikai viens Izsoles Dalībnieks, Kapitāla daļu pakete izsolē tiek pārdota vienīgajam reģistrētajam Izsoles Dalībniekam par viņa piedāvāto cenu, ievērojot Noteikumu 1.3. apakšpunktā noteikto izsoles soli, ja piedāvātā cena nav zemāka par Kapitāla daļu paketes slepeno cenu. Ja izsoles vienīgais Dalībnieks solījumu neveic, tiek uzskatīts, ka viņš izsolē nepiedalās un izsoles nodrošinājums viņam netiek atmaksāts.
	9. Izsoles vadītājs, uzsākot solīšanu, piedāvā Kapitāla daļu paketi par sākumcenu.
	10. Izsoles Dalībnieki solīšanas procesā paceļ savu izsoles dalībnieka karti ar numuru. Katrs šāds solījums ir Dalībnieka apliecinājums tam, ka viņš piekrīt pirkt Kapitāla daļu paketi par Izsoles vadītāja piedāvāto cenu.
	11. Ja neviens Izsoles Dalībnieks neizsaka gribu pirkt Kapitāla daļu paketi par izsoles sākumcenu, izsoles vadītājs sāk pa vienam izsoles solim pazemināt piedāvāto sākumcenu.
	12. Izsoles vadītājs pa vienam izsoles solim pazemina nosacīto cenu līdz brīdim, kad kāds no izsoles Dalībniekiem piesaka savu solījumu pirkt Kapitāla daļu paketi par piedāvāto cenu.
	13. Pēc solījuma pieteikšanas, izsoles vadītājs fiksē piedāvāto cenu to atkārtoti nosaucot.
	14. Izsoles vadītājs 3 (trīs) reizes atkārto piedāvāto cenu un fiksē to ar āmura piesitienu. Izsoles Dalībnieks, kurš pieteicis solījumu, ir uzskatāms par izsoles uzvarētāju, ja solījuma pieteiktā cena nav zemāka par izsoles slepeno cenu.
	15. Ja vairāki izsoles Dalībnieki piesaka solījumu vienlaicīgi, tiek uzskatīts, ka solījumu pieteicis tas izsoles Dalībnieks, kurš no šiem izsoles Dalībniekiem pirmais ir reģistrējies dalībai izsolē.
	16. Izsoles Dalībniekam, kurš solījis augstāko cenu par Kapitāla daļu paketi, ir pienākums nekavējoties ar parakstu apliecināt savu solījumu izsoles dalībnieku sarakstā, apliecinot gatavību iegādāties Kapitāla daļu paketi un noslēgt Pirkuma līgumu.
	17. Izsoles Dalībnieks, kurš nosolījis augstāko cenu par Kapitāla daļu paketi, bet neparakstās izsoles dalībnieku sarakstā, uzskatāms par atteikušos no tiesībām iegādāties Kapitāla daļu paketi un slēgt Pirkuma līgumu, Izsoles vadītājs svītro viņu no Izsoles dalībnieku saraksta, par ko veic attiecīgu ierakstu izsoles protokolā.
	18. Izsole ar lejupejošu soli turpinās, līdz kāds no Dalībniekiem izsaka gatavību iegādāties Kapitāla daļu paketi par piedāvāto cenu.
	19. Pēc tam, kad augstākās cenas par Kapitāla daļu paketi solītājs ir parakstījies izsoles dalībnieku sarakstā, Izsoles vadītājs atver aploksni ar slepeno cenu, nenosaucot to izsoles Dalībniekiem.
	20. Ja izsolē augstākā piedāvātā cena nav zemāka par izsoles slepeno cenu, izsoles Dalībnieks, kurš pieteicis solījumu ar šo cenu, ir uzskatāms par izsoles uzvarētāju.
	21. Ja izsolē augstākā piedāvātā cena ir zemāka par izsoles slepeno cenu, izsole tiek izbeigta kā nenotikusi.
	22. Komisija protokolē izsoles norisi un izsoles protokolu apstiprina 5 (piecu) darba dienu laikā pēc izsoles.

### **Izsoles rezultātu apstiprināšana un pirkuma līguma slēgšana**

* 1. Izsoles rezultātus apstiprina Alūksnes novada pašvaldības domes priekšsēdētājs 30 (trīsdesmit) dienu laikā pēc nosolītās cenas samaksas veikšanas.
	2. Izsoles uzvarētajam 15 (piecpadsmit) dienu laikā no izsoles dienas ir jāparaksta Pirkuma līgums (3.pielikums).
	3. Ja Izsoles uzvarētājs Izsoles noteikumos noteiktajā termiņā nav veicis savas nosolītās cenas samaksu, nedod atbildi un neparaksta Pirkuma līgumu, Komisija var pieņemt lēmumu par to, ka viņš zaudē tiesības uz nosolīto Kapitāla daļu paketi un izsole tiek uzskatīta par nenotikušu.
	4. Īpašuma tiesības uz Kapitāla daļu paketi pircējs iegūst ar brīdi, kad ir noslēgts Pirkuma līgums un veikta pilna samaksa par Kapitāla daļu paketi.

### **Maksājumu veikšana**

* 1. Izsoles uzvarētājam 2 (divu) nedēļu laikā pēc izsoles (neskaitot izsoles dienu) jāsamaksā starpība starp izsolē nosolīto Kapitāla daļu paketes cenu un Kapitāla daļu paketes izsoles nodrošinājumu. Nosolītā summa jāiemaksā Alūksnes novada pašvaldības (vienotais reģistrācijas Nr.90000018622) norēķinu kontā ar atzīmi “Alūksnes primārās veselības aprūpes centrs” kapitāla daļu pirkuma maksa” no Izsoles uzvarētāja konta.
	2. Izsoles reģistrācijas maksu Dalībniekiem neatmaksā.
	3. Nodrošinājumu neatmaksā šādos gadījumos:
		1. Dalībniekam, kurš saņēmis reģistrācijas apliecību un atteicies no dalības izsolē (šo Noteikumu 3.3. un 3.8. punktos paredzētajos gadījumos);
		2. Izsoles uzvarētajam gadījumā, ja viņš neparakstās izsoles dalībnieku sarakstā, vai nav veicis nosolītās cenas samaksu, vai neparaksta Pirkuma līgumu.

### **Nenotikusi un spēkā neesoša izsole**

* 1. Izsole uzskatāma par nenotikušu:
		1. ja uz izsoli nav reģistrēts neviens izsoles Dalībnieks;
		2. ja neviens izsoles Dalībnieks nav izteicis gatavību iegādāties Kapitāla daļu paketi par piedāvāto cenu;
		3. ja izsoles Dalībnieks ir izteicis gatavību iegādāties Kapitāla daļu paketi par cenu, kas ir zemāka par slepeno cenu;
		4. ja vienīgais izsoles Dalībnieks, kurš piedāvājis augstāko cenu par Kapitāla daļu paketi, nav parakstījis izsolāmās mantas pirkuma līgumu;
		5. ja neviens no izsoles Dalībniekiem, kurš atzīts par nosolītāju, neveic pirkuma maksas samaksu šajos Noteikumos norādītajā termiņā;
		6. ja par izsoles uzvarētāju atzīta persona, kurai nav bijušas tiesības piedalīties izsolē.
	2. Izsoles rezultāti atzīstami par spēkā neesošiem:
		1. ja tiek noskaidrots, ka izsoles vadītājs nepareizi noraidījis kādu solījumu;
		2. ja tiek konstatēts, ka bijusi noruna atturēt Dalībnieku no piedalīšanās izsolē.
	3. Pretenzijas par to, ka izsoles vadītājs nepareizi noraidījis kādu solījumu, var pieteikt tikai Dalībnieki. Pretenzijas jāpiesaka rakstiski izsoles vietā un laikā izsoles vadītājam. Izsoles protokolā par to izdara atbilstošu atzīmi.
	4. Pretenzijas par to, ka ir bijusi noruna atturēt Dalībnieku no piedalīšanās izsolē, var pieteikt Dalībnieki, iesniedzot attiecīgus pierādījumus. Pretenzijas jāpiesaka rakstiski Alūksnes novada pašvaldībai ne vēlāk kā trīs dienu laikā pēc izsoles dienas.
	5. Lēmumu par izsoles atzīšanu par nenotikušu un tās rezultātus par spēkā neesošiem vai par pretenziju noraidīšanu pieņem Komisija un apstiprina Alūksnes novada pašvaldības domes priekšsēdētājs 30 (trīsdesmit) dienu laikā pēc izsoles dienas.
	6. Komisijas lēmumu paziņo Dalībniekiem 3 (trīs) darba dienu laikā pēc Noteikumu 6.5. punktā minētā lēmuma apstiprināšanas dienas.
	7. Pretenzijas iesniedzējs vai Dalībnieks, kuru tieši skar Komisijas pieņemtais lēmums, var šo lēmumu 5 (piecu) dienu laikā apstrīdēt Alūksnes novada pašvaldības domē.
	8. Ja izsole atzīta par nenotikušu un/vai tās rezultāti par spēkā neesošiem, notiek atkārtota izsole starp tiem pašiem Dalībniekiem.
	9. Ja atkārtota izsole notiek tādēļ, ka ir bijusi noruna atturēt Dalībnieku no piedalīšanās izsolē, atkārtotajā izsolē nevar piedalīties tie Dalībnieki, starp kuriem noruna pastāvējusi.

Domes priekšsēdētājs Dz.ADLERS

1. pielikums

Sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošokapitāla daļu paketes

 izsoles ar lejupejošu soli noteikumiem

Juridiskas personas 

# APLIECINĀJUMS

(juridiskas personas nosaukums)

(reģistrācijas Nr., juridiskā adrese)

apliecina, ka tā vēlas pirkt sabiedrības ar ierobežotu atbildību “Alūksnes primārās veselības aprūpes centrs” Kapitāla daļu paketi saskaņā ar Alūksnes novada pašvaldības domes apstiprinātajiem Noteikumiem, piekrītot noslēgt Pirkuma līgumu saskaņā ar pievienoto Pirkuma līguma projektu.

Apliecinām, ka:

1. Visi finanšu līdzekļi, kuri tiks izmantoti samaksai par Kapitāla daļu paketi ir un tiks iegūti tikai likumīgā ceļā, t.i., Latvijas Republikas normatīvajos aktos atļautajā kārtībā.
2. Tiesa nav pieņēmusi lēmumu par personas maksātnespējas procesa, tiesiskās aizsardzības procesa vai ārpustiesas tiesiskās aizsardzības procesa lietas ierosināšanu.
3. Personai nav nodokļu maksājumu parādu.
4. Juridiskā persona un juridiskās personas patiesā labuma guvējs nav iekļauti sankciju sarakstos.

Piekrītu personas datu apstrādei atbilstoši Eiropas Parlamenta un padomes regulai (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citu normatīvo aktu prasībām līdz pilnīgai tiesību un pienākumu izpildei ar Alūksnes novada pašvaldību.

Pielikumā pievienoti šādi dokumenti:

1. Juridiskas personas statūtos (vai citos reglamentējošos dokumentos) paredzētās institūcijas lēmums par piedalīšanos Kapitāla daļu paketes pirkšanā.
2. Pilnvara pārstāvēt juridisko personu Kapitāla daļu paketes pirkšanā, kurā norādīts konkrētais pilnvarojuma apjoms, ja juridisko personu nepārstāv personas, kas norādītas Lursoft izziņā (rezidentiem) vai ja persona pati nepiedalās pirkšanas procesā (nerezidentiem).
3. Dokumenti par izsoles nodrošinājuma un reģistrācijas maksas samaksu.
4. Apliecinājums par pietiekamiem finanšu resursiem.
5. Citi dokumenti (ja tiek iesniegti):

Kopā iesniegti dokumenti uz lapām.

Šis apliecinājums ir saistošs apliecinājuma iesniedzējam un tā tiesību un saistību pārņēmējam gadījumā, ja juridiskā persona tiks reorganizēta jebkurā veidā un/vai notiks tās dalībnieku maiņa, kā arī iesniedzēja amatpersonām (tām, kas strādā apliecinājuma parakstīšanas brīdī, un/vai nākotnes amatpersonām).

Tālrunis: e-pasts: e-adrese:

(tās personas amats, personīgais paraksts un paraksta atšifrējums, kura saskaņā ar juridiskas personas statūtiem vai citu pilnvarojumu ir tiesīga parakstīt apliecinājumu tās vārdā)

2025. gada \_\_\_\_\_\_. \_\_\_\_\_\_\_\_\_\_\_\_\_\_

2.pielikums

Sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošokapitāla daļu paketes

 izsoles ar lejupejošu soli noteikumiem

\_\_\_\_\_\_\_\_\_\_\_\_\_\_\_\_\_\_\_\_\_\_

 (vietas nosaukums)

Fiziskas personas

# APLIECINĀJUMS

Es,

(vārds un uzvārds, personas kods)

(deklarētās dzīvesvietas adrese)

apliecinu, ka vēlos pirkt sabiedrības ar ierobežotu atbildību “Alūksnes primārās veselības aprūpes centrs” Kapitāla daļu paketi saskaņā ar Alūksnes novada pašvaldības domes apstiprinātajiem Noteikumiem, piekrītot noslēgt Pirkuma līgumu saskaņā ar pievienoto Pirkuma līguma projektu.

Apliecinu, ka:

1.  Visi līdzekļi, kuri tiks izmantoti samaksai par Kapitāla daļu paketi ir un tiks iegūti tikai likumīgā ceļā, t.i., Latvijas Republikas normatīvajos aktos atļautajā kārtībā.
2. Tiesa nav pieņēmusi lēmumu par mana maksātnespējas procesa lietas ierosināšanu.
3. Man nav nodokļu maksājumu parādu.
4. Neesmu iekļauts sankciju sarakstos.
5. Esmu informēts, ka personas datu apstrādes pārzinis ir Alūksnes novada pašaldība, personas datu apstrādes mērķis – Kapitāla daļu paketes izsoles organizēšana un rīkošana, personas datu apstrādes tiesiskais pamats – Vispārīgās datu aizsardzības regulas 6.panta pirmās daļas c) apakšpunkts; papildus informācija par personas datu apstrādi pieejama Alūksnes novada pašvaldības oficiālajā tīmekļvietnē [www.aluksne.lv](http://www.aluksne.lv)

Piekrītu personas datu apstrādei atbilstoši Eiropas Parlamenta un padomes regulai (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citu normatīvo aktu prasībām līdz pilnīgai tiesību un pienākumu izpildei ar Alūksnes novada pašvaldību.

Pielikumā pievienoti šādi dokumenti:

l. Notariāli apliecināta pilnvara pārstāvēt personu Kapitāla daļu paketes pirkšanā, kurā norādīts konkrētais pilnvarojuma apjoms, ja persona pati nepiedalās pirkšanas procesā.

1. Dokumenti par izsoles nodrošinājuma un reģistrācijas maksas samaksu.
2. Apliecinājums par pietiekamiem finanšu resursiem.
3. Citi dokumenti (ja tiek iesniegti):

Kopā iesniegti dokumenti uz lapām.

Tālrunis: e-pasts: e-adrese:

(personas vai pilnvarotās personas, kura saskaņā ar pilnvaru tiesīga parakstīt apliecinājumu, paraksts un paraksta atšifrējums)

2025. gada \_\_\_\_\_\_. \_\_\_\_\_\_\_\_\_\_\_\_\_\_

3.pielikums

Sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošokapitāla daļu paketes

 izsoles ar lejupejošu soli noteikumiem

*PROJEKTS*

**Sabiedrības ar ierobežotu atbildību**

**“Alūksnes primārās veselības aprūpes centrs”**

**kapitāla daļu paketes**

**PIRKUMA LĪGUMS**

Alūksnē 2025. gada \_\_. \_\_\_\_\_\_

**Alūksnes novada pašvaldība**, reģistrācijas numurs 90000018622, adrese Dārza iela 11, Alūksne, Alūksnes novads, LV-4301 (turpmāk – Pārdevējs), tās domes priekšsēdētāja *vārds,* *uzvārds* personā, kurš rīkojas saskaņā ar Alūksnes novada pašvaldības nolikuma 31.1. apakšpunktu, un

 (*vārds un uzvārds/juridiskās personas nosaukums*, personas kods/reģistrācijas Nr., dzīvesvieta/juridiskā adrese, ja līgumu paraksta amatpersona vai pilnvarotā persona, norādīt personas vārdu, uzvārdu, amatu, dokumentu, kas dod tiesības parakstīt līgumu), turpmāk — „Pircējs", kopā saukti Līdzēji, izsakot savu gribu brīvi, bez maldības, viltus un spaidiem, noslēdz šāda satura līgumu (turpmāk - Līgums), kas ir saistošs to tiesību un saistību pārņēmējiem.

## **Vispārīgie NOTEIKUMI**

Šis sabiedrības ar ierobežotu atbildību “Alūksnes primārās veselības aprūpes centrs” turpmāk – Sabiedrības kapitāla daļu pirkuma līgums (turpmāk tekstā - Līgums) tiek noslēgts pamatojoties uz Publiskas personas kapitāla daļu un kapitālsabiedrību pārvaldības likumu, Alūksnes novada pašvaldības domes 2025. gada \_\_\_\_ lēmumu Nr.\_\_ “Par sabiedrības ar ierobežotu atbildību “Alūksnes primārās veselības aprūpes centrs” Alūksnes novada pašvaldībai piederošo kapitāla daļu paketes atsavināšanu izsolē ar lejupejošu soli, izsoles noteikumu un sākumcenas apstiprināšanu”, noteiktā kārtībā veikto atsavināšanas procesu un uz 2025. gada \_\_\_\_ notikušās izsoles ar lejupejošu soli rezultātiem.

## **Līguma PRIEKŠMETS**

* 1. Pārdevējs pārdod un Pircējs pērk 681 Sabiedrības kapitāla daļu. Vienas kapitāla daļas nominālvērtība ir 1,00 EUR (viens *euro*).
	2. Pircējs paļaujas tikai uz saviem pētījumiem attiecībā uz Sabiedrības finansiālo stāvokli un riska faktoriem, kas nozīmīgi saistībā ar Kapitāla daļu paketes pirkuma darījumu.
	3. Pārdevējs apliecina, ka pārdodamās Kapitāla daļas piekrīt Alūksnes novada pašvaldībai un ka tai ir likumiskas tiesības darboties kā Kapitāla daļu pārdevējam Alūksnes novada pašvaldības vārdā.
1. **PIRKUMA MAKSA UN SAMAKSAS KĀRTĪBA**
	1. Pircējam pārdodamo Kapitāla daļu pirkuma maksa ir 2025. gada \_\_\_\_ izsolē ar lejupejošu soli nosolītā Kapitāla daļu paketes cena ) *euro*.
	2. Maksāšanas līdzekļi par kapitāla daļām ir *euro*.
	3. Pircēja iemaksātais izsoles nodrošinājums 760,00 EUR (septiņi simti sešdesmit *euro*) tiek ieskaitīts, kā pirmā iemaksa par kapitāla daļu paketi.
	4. Atlikušo kapitāla daļu paketes pirkuma maksu ( ) (tiek ierakstīta starpība starp nosolīto cenu un izsoles nodrošinājumu*) euro* Pircējs ir iemaksājis Pārdevēja norēķinu kontā 2025. gada \_\_\_\_\_\_.

## **ĪPAŠUMA Tiesību IEGŪŠANA**

Īpašuma tiesības uz Kapitāla daļām Pircējs iegūst ar brīdi, kad ir noslēgts pirkuma līgums, veikta pilna samaksa par Kapitāla daļu paketi un ir izdarīts ieraksts Sabiedrības dalībnieku reģistrā par to, ka Pircējs ir Kapitāla daļu īpašnieks.

1. **PIRMPIRKUMA UN ATPAKAĻPIRKUMA Tiesības**

Pārdevēja pirmpirkuma un atpakaļpirkuma tiesības netiek noteiktas.

1. **Līguma ATCELŠANA**

Pircējam nav tiesību prasīt Līguma atcelšanu pie tādiem apstākļiem, kuros nav vainojams Pārdevējs.

## **STRĪDU IZŠĶIRŠANAS KĀRTĪBA**

Jebkurš strīds, nesaskaņa vai prasība, kas izriet no noslēgtā Līguma, un, kas skar to vai tā izbeigšanu vai spēkā neesamību, tiks izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.

1. **NEPĀRVARAMA VARA**
	1. Līdzēji tiek atbrīvoti no atbildības par līgumsaistību pienācīgu neizpildi, ja tā radusies nepārvaramas varas rezultātā, no kuras nevar izvairīties, kuras sekas nav iespējams pārvarēt, kuru Līdzēji Līguma slēgšanas brīdī nevarēja paredzēt un novērst un par kuru rašanos nenes atbildību.
	2. Par Līguma 8.1.punktā minēto apstākļu rašanos 7 (septiņu) dienu laikā rakstiski jāpaziņo otram Līdzējam. Līdzēji vienojoties pieņem Lēmumu par turpmāko rīcību.

## **NOBEIGUMA NOTEIKUMI**

* 1. Līgums stājas spēkā dienā, kad to parakstījis pēdējais no Līdzējiem, un ir spēkā līdz Līdzēju saistību pilnīgai izpildei.
	2. Pārdevējs pilnībā atsakās un tam atkrīt atsavinātāja atbildības pienākums saskaņā ar Civillikuma 1603.panta 5.punktu, 1615.pantu un 1617.pantu. Pircēja pienākums ir pašam uzņemties visus riskus, tai skaitā attiesājuma risku.
	3. Noslēdzot šo Līgumu, Pircējs atsakās no tiesības prasīt jebkādu atsavinātāja atbildību no Pārdevēja vai tā tiesību un saistību pārņēmēja šī Līguma sakarā.
	4. Visas izmaiņas un papildinājumi Līgumā var tikt izdarīti tikai rakstiski, Līdzējiem savstarpēji vienojoties, un tie būs Līguma neatņemama sastāvdaļa.
	5. Līgums sastādīts uz 3 (trīs) lapām.
	6. Līgums sastādīts latviešu valodā un parakstīts četros eksemplāros, no kuriem divi paliek Pārdevējam, divi - Pircējam.

*Vai*

Līgums parakstīts ar drošu elektronisko parakstu un kā elektronisks dokuments glabājas pie katra no Līdzējiem.

1. **LĪDZĒJU REKVIZĪTI UN PARAKSTI**

|  |  |
| --- | --- |
| **PĀRDEVĒJS**Alūksnes novada pašvaldībaReģistrācijas numurs 90000018622Dārza ielā 11, Alūksnē,Alūksnes novadā, LV-4301Tālrunis 64381496Banka: AS “SEB banka”Kods: UNLALV2XKonts: LV58UNLA0025004130335\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Domes priekšsēdētājs 2025. gada \_\_\_\_\_\_\_\_\_\_\_\_\_\_\_\_  | **PIRCĒJS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025. gada \_\_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU